Nýleg tóg var bundið við tundurduflið sem kom í veiðarfæri Sóleyjar Sigurjóns Staðsetning duflsins sem kom í veiðarfæri togarans Sóleyjar Sigurjóns kom sprengjusérfræðingum Landhelgisgæslunnar nokkuð á óvart þegar tilkynningin barst Landhelgisgæslunni í gærmorgun . Vitað er að tundurdufl voru lögð norðar á hafsvæðinu eða nær Garðskaga en ekki á þessu svæði þar sem Sóley Sigurjóns var að veiðum . Þegar farið var með þyrlu að skipinu staðfestist að um væri að ræða þýskt tundurdufl frá seinni heimstyrjöldinni . Er það mjög ámælisvert því með því eru viðkomandi að stofna sínu eigin öryggi og annarra í hættu . Mörg dæmi eru um það erlendis frá að alvarleg slys hafi orðið þegar hreyft hefur verið við slíkum duflum áður en þau eru meðhöndluð rétt , því hver hreyfing getur komið á stað öflugri sprengingu . Þúsundir dufla finnast ennþá innan íslenska hafsvæðisins og eru þau í góðu ásigkomulagi þrátt fyrir langa legu í sjó , en sprengiefnið verður viðkvæmara með aldrinum . Er það á ábyrgð allra að tilkynna um slík dufl og auka um leið öryggi þeirra sem fara um svæðið .